Άδεια διάθεσης βιοκαυσίμων - Τροποποίηση ως προς τις εγκαταστάσεις
Αίτηση για τροποποίηση, ως προς τις εγκαταστάσεις, άδειας διάθεσης βιοκαυσίμων στην ελληνική γλώσσα, σύμφωνα με το έντυπο αίτησης που καθορίζεται στο Παράρτημα 1 του Κανονισμού Αδειών (υ.α. Δ2/16570/2005, ΦΕΚ Β 1306), όπως ισχύει.
Υπογράφεται από το νόμιμο εκπρόσωπο του νομικού προσώπου και για λόγους συμμόρφωσης με το άρθρο 5 του Κανονισμού Αδειών (υ.α. Δ2/16570/2005, ΦΕΚ Β 1306) όπως ισχύει, περί δημοσιοποίησης αιτήσεων, περιλαμβάνει τα στοιχεία που ορίζονται στο Έντυπο Αίτησης του Παραρτήματος 1 του Κανονισμού Αδειών, όπως ισχύει. Στην αίτηση πρέπει να περιγράφονται οι δεξαμενές που θα συμπεριληφθούν στην άδεια με ρητή αναφορά του κωδικού, της χωρητικότητας, της γεωγραφικής θέσης και του προϊόντος αποθήκευσης έκαστης δεξαμενής. Με την αίτηση συνυποβάλλεται φάκελος με τα απαιτούμενα για την τροποποίηση της άδειας στοιχεία. Σε περίπτωση μη νόμιμης υπογραφής της αίτησης ή μη συνυποβολής φακέλου με τα ανωτέρω στοιχεία, η αίτηση δεν εξετάζεται και τίθεται στο αρχείο. Σε περίπτωση που ο αιτών δεν προσκομίσει εντός εύλογου χρονικού διαστήματος από την ημερομηνία υποβολής της αίτησης τυχόν ελλείποντα δικαιολογητικά που ζητηθούν από την αδειοδοτούσα αρχή, η τελευταία εντός προθεσμίας τριάντα (30) ημερών από την υποβολή της αίτησης εκδίδει διοικητική πράξη-απόφαση απόρριψης της αίτησης.
Κατάθεση από τον αιτούντα (δια ζώσης ή ταχυδρομικά)
Ο αιτών πρέπει να είναι κάτοχος άδειας διάθεσης βιοκαυσίμων, σε ισχύ.
Θα πρέπει να έχει επέλθει αλλαγή των αδειών λειτουργίας των εγκαταστάσεων ή σημαντική αλλαγή των στοιχείων που αφορούν στις μονάδες παραγωγής ή/και στους αποθηκευτικούς χώρους, βάσει των οποίων χορηγήθηκε η αρχική άδεια διάθεσης βιοκαυσίμων.
Ο αιτών (νομικό πρόσωπο) πρέπει να διαθέτει ελάχιστο όγκο αποθηκευτικών χώρων, ιδιόκτητων, μισθωμένων ή παραχωρημένων 100 κυβικών μέτρων, για την αποθήκευση αυτούσιων βιοκαυσίμων και βιορευστών.
Η διαδικασία αφορά στην τροποποίηση, ως προς τις εγκαταστάσεις, χορηγηθείσας άδειας που απαιτείται για την εμπορία, δηλαδή την αποθήκευση και διακίνηση με σκοπό το κέρδος, αυτούσιων βιοκαυσίμων (υγρά καύσιμα μεταφορών που παράγονται από βιομάζα) ή βιορευστών (υγρά καύσιμα για ενεργειακούς σκοπούς, εξαιρουμένων των μεταφορών, συμπεριλαμβανομένης της ηλεκτρικής ενέργειας και της θέρμανσης και της ψύξης, που παράγονται από βιομάζα), εντός της Ελληνικής επικράτειας.
Φορολογική ενημερότητα του νομικού προσώπου.
Ασφαλιστική ενημερότητα eΕΦΚΑ του νομικού προσώπου.
Ασφαλιστική ενημερότητα του Επαγγελματικού Ταμείου Επικουρικής Ασφάλισης Προσωπικού Εταιρειών Πετρελαιοειδών (ΕΤΕΑΠΕΠ) του νομικού προσώπου.
Άδεια λειτουργίας μονάδας παραγωγής Βιοκαυσίμων ή/και Βιορευστών.
Ενεργές συμβάσεις αγοράς Βιοκαυσίμων ή/και Βιορευστών.
Επίσημα έγγραφα που να βεβαιώνουν τη δυναμικότητα της μονάδας παραγωγής Βιοκαυσίμων ή/και Βιορευστών.
Βεβαίωση ισχύος άδειας λειτουργίας μονάδας παραγωγής Βιοκαυσίμων ή/και Βιορευστών.
Πιστοποιητικό ISO σειράς 9000 για παραγωγή Βιοκαυσίμων ή/και Βιορευστών.
Πιστοποιητικό ISO σειράς 9000 για εμπορία Βιοκαυσίμων ή/και Βιορευστών.
Βεβαίωση ισχύος άδειας λειτουργίας εγκαταστάσεων/αποθηκευτικών χώρων.
Σύμβαση μίσθωσης ή παραχώρησης χρήσης αποθηκευτικών χώρων.
Αποδεικτικό ηλεκτρονικής υποβολής στην εφαρμογή Taxisnet των συμβάσεων μίσθωσης/παραχώρησης αποθηκευτικών χώρων που μεταβλήθηκαν.
Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Άδεια λειτουργίας εγκαταστάσεων/αποθηκευτικών χώρων. Για κάθε μεταβολή στις άδειες λειτουργίας των εγκαταστάσεων ή σημαντική αλλαγή των στοιχείων που αφορούν στους αποθηκευτικούς χώρους, βάσει των οποίων χορηγήθηκε η αρχική άδεια διάθεσης βιοκαυσίμων, ο αιτών υποβάλει για καθέναν από τους ιδιόκτητους ή μισθωμένους ή παραχωρημένους αποθηκευτικούς χώρους νέα άδεια λειτουργίας εγκαταστάσεων/αποθηκευτικών χώρων, στην οποία περιγράφεται ο κωδικός, η χωρητικότητα, η γεωγραφική θέση και το προϊόν αποθήκευσης εκάστης δεξαμενής. Στην περίπτωση που αυτά δεν περιγράφονται στη νέα άδεια λειτουργίας, ο αιτών υποβάλλει οποιοδήποτε επίσημο πρόσφορο στοιχείο από το οποίο προκύπτουν τα προαναφερόμενα.
Κατατίθεται αντίγραφο φορολογικής ενημερότητας σε ισχύ, εκδοθέν από την Ανεξάρτητη Αρχή Δημοσίων Εσόδων εντός των προηγούμενων εξήντα (60) ημερών από την ημερομηνία υποβολής της αίτησης.
Κατατίθεται αντίγραφο ασφαλιστικής ενημερότητας σε ισχύ, εκδοθέν από τον Ηλεκτρονικό Εθνικό Φορέα Κοινωνικής Ασφάλισης εντός των προηγούμενων εξήντα (60) ημερών από την ημερομηνία υποβολής της αίτησης.
Κατατίθεται αντίγραφο ασφαλιστικής ενημερότητας σε ισχύ, εκδοθέν από το Επαγγελματικό Ταμείο Επικουρικής Ασφάλισης Προσωπικού Εταιρειών Πετρελαιοειδών (ΕΤΕΑΠΕΠ) εντός των προηγούμενων εξήντα (60) ημερών από την ημερομηνία υποβολής της αίτησης.
Κατατίθεται σε περίπτωση που επέρχεται οποιαδήποτε μεταβολή στις άδειες λειτουργίας των μονάδων παραγωγής Βιοκαυσίμων ή/και Βιορευστών, εγκατεστημένων είτε εντός της ελληνικής επικράτειας, σύμφωνα με τις οικείες διατάξεις του ν. 3325/2005 όπως ισχύει, είτε σε άλλο κράτος μέλος της Ευρωπαϊκής Ένωσης, σύμφωνα με το οικείο δίκαιο του εν λόγω κράτους, βάσει των οποίων χορηγήθηκε η αρχική άδεια διάθεσης βιοκαυσίμων.
1. Κατατίθεται σε περίπτωση που επέρχεται οποιαδήποτε μεταβολή στις ενεργές συμβάσεις αγοράς Βιοκαυσίμων ή/και Βιορευστών, βάσει των οποίων χορηγήθηκε η αρχική άδεια διάθεσης βιοκαυσίμων. 2. Στο σώμα των συμβάσεων αγοράς Βιοκαυσίμων ή/και Βιορευστών πρέπει απαραίτητα να αναγράφεται το χρονικό διάστημα ισχύος τους. 3. Τριάντα (30) ημέρες πριν το πέρας ισχύος των ήδη υποβληθεισών συμβάσεων αγοράς Βιοκαυσίμων ή/και Βιορευστών, ο αιτών οφείλει να ανανεώσει τις υπάρχουσες ή/και να υποβάλει νέες ενεργές συμβάσεις αγοράς Βιοκαυσίμων ή/και Βιορευστών.
1. Κατατίθεται σε περίπτωση που επέρχεται οποιαδήποτε μεταβολή στην άδεια λειτουργίας της μονάδας/των μονάδων παραγωγής Βιοκαυσίμων ή/και Βιορευστών, βάσει των οποίων χορηγήθηκε η αρχική άδεια διάθεσης βιοκαυσίμων. 2. Σε περίπτωση που ο αιτών κατέχει μονάδα παραγωγής Βιοκαυσίμων ή/και Βιορευστών εγκατεστημένη εντός της ελληνικής επικράτειας και στην άδεια λειτουργίας της μονάδας δεν αναγράφεται η δυναμικότητά της, κατατίθεται η άδεια εγκατάστασης ή η απόφαση έγκρισης περιβαλλοντικών όρων, βάσει των οποίων χορηγήθηκε η ισχύουσα άδεια λειτουργίας, όποια εκ των δύο αναγράφει τη δυναμικότητα της μονάδας. 3. Σε περίπτωση που ο αιτών κατέχει μονάδα παραγωγής Βιοκαυσίμων ή/και Βιορευστών εγκατεστημένη σε άλλο κράτος-μέλος της Ευρωπαϊκής Ένωσης, και στην άδεια λειτουργίας της μονάδας δεν αναγράφεται η δυναμικότητά της, κατατίθενται επίσημα έγγραφα από αρμόδια αρχή, κατά το οικείο δίκαιο του κράτους, που να βεβαιώνουν τη δυναμικότητα της μονάδας. 4. Σε περίπτωση που ο αιτών έχει συμβληθεί με μονάδες παραγωγής Βιοκαυσίμων ή/και Βιορευστών σε κράτος-μέλος της Ευρωπαϊκής Ένωσης ή σε τρίτες χώρες εκτός Ευρωπαϊκής Ένωσης, κατατίθενται για κάθε συμβεβλημένη μονάδα παραγωγής επίσημα έγγραφα από αρμόδια αρχή, κατά το οικείο δίκαιο του κράτους, που να βεβαιώνουν τη δυναμικότητα της μονάδας.
1. Κατατίθεται σε περίπτωση που επέρχεται οποιαδήποτε μεταβολή στην άδεια λειτουργίας της μονάδας/των μονάδων παραγωγής Βιοκαυσίμων ή/και Βιορευστών, βάσει των οποίων χορηγήθηκε η αρχική άδεια διάθεσης βιοκαυσίμων. 2. Σε περίπτωση που ο αιτών κατέχει μονάδα παραγωγής Βιοκαυσίμων ή/και Βιορευστών εγκατεστημένη εντός της ελληνικής επικράτειας, κατατίθεται βεβαίωση από την αρμόδια υπηρεσία (ή εκδούσα αρχή) που να βεβαιώνει ότι η άδεια λειτουργίας της μονάδας παραγωγής Βιοκαυσίμων ή/και Βιορευστών βρίσκεται σε ισχύ. 3. Σε περίπτωση που ο αιτών κατέχει μονάδα παραγωγής Βιοκαυσίμων ή/και Βιορευστών εγκατεστημένη σε άλλο κράτος-μέλος της Ευρωπαϊκής Ένωσης, κατατίθεται βεβαίωση από αρμόδια αρχή, κατά το οικείο δίκαιο του κράτους εγκατάστασης, που να βεβαιώνει ότι η άδεια λειτουργίας της μονάδας παραγωγής Βιοκαυσίμων ή/και Βιορευστών βρίσκεται σε ισχύ. 4. Σε περίπτωση που ο αιτών έχει συμβληθεί με μονάδες παραγωγής Βιοκαυσίμων ή/και Βιορευστών σε κράτος-μέλος της Ευρωπαϊκής Ένωσης ή σε τρίτες χώρες εκτός Ευρωπαϊκής Ένωσης, κατατίθεται, για κάθε συμβεβλημένη μονάδα παραγωγής, βεβαίωση από αρμόδια αρχή, κατά το οικείο δίκαιο του κράτους εγκατάστασης, που να βεβαιώνει ότι η άδεια λειτουργίας της μονάδας παραγωγής Βιοκαυσίμων ή/και Βιορευστών βρίσκεται σε ισχύ. 5. Σε κάθε μία από τις προαναφερόμενες περιπτώσεις κατατίθεται βεβαίωση ισχύος άδειας λειτουργίας μονάδας παραγωγής Βιοκαυσίμων ή/και Βιορευστών, εκδοθείσα εντός των προηγούμενων εξήντα (60) ημερών από την ημερομηνία υποβολής της αίτησης.
1. Κατατίθεται σε περίπτωση που επέρχεται οποιαδήποτε μεταβολή στο πιστοποιητικό ISO σειράς 9000 για παραγωγή Βιοκαυσίμων ή/και Βιορευστών, βάσει του οποίου χορηγήθηκε η αρχική άδεια διάθεσης βιοκαυσίμων. 2. Το εν λόγω πιστοποιητικό πρέπει να είναι σε ισχύ καθ όλη τη διάρκεια ισχύος της Άδειας Διάθεσης Βιοκαυσίμων, ήτοι να ανανεώνεται εντός τριάντα (30) ημερών πριν τη λήξη του. 3. Σε περίπτωση που ο αιτών έχει συμβληθεί με μονάδες παραγωγής Βιοκαυσίμων ή/και Βιορευστών σε κράτος-μέλος της Ευρωπαϊκής Ένωσης ή σε τρίτες χώρες εκτός Ευρωπαϊκής Ένωσης, κατατίθεται πιστοποιητικό ISO για κάθε συμβεβλημένη μονάδα παραγωγής.
1. Κατατίθεται σε περίπτωση που επέρχεται οποιαδήποτε μεταβολή στο πιστοποιητικό ISO σειράς 9000 για εμπορία Βιοκαυσίμων ή/και Βιορευστών, βάσει του οποίου χορηγήθηκε η αρχική άδεια διάθεσης βιοκαυσίμων. 2. Κατατίθεται σε περίπτωση που ο αιτών έχει συμβληθεί με μονάδες παραγωγής Βιοκαυσίμων ή/και Βιορευστών σε κράτος-μέλος της Ευρωπαϊκής Ένωσης ή σε τρίτες χώρες εκτός Ευρωπαϊκής Ένωσης. 3. Το εν λόγω πιστοποιητικό πρέπει να είναι σε ισχύ καθ όλη τη διάρκεια ισχύος της Άδειας Διάθεσης Βιοκαυσίμων, ήτοι να ανανεώνεται εντός τριάντα (30) ημερών πριν τη λήξη του.
Κατατίθενται βεβαιώσεις ισχύος άδειας λειτουργίας εγκαταστάσεων/αποθηκευτικών χώρων, για καθέναν από τους ιδιόκτητους ή μισθωμένους ή παραχωρημένους αποθηκευτικούς χώρους, εκδοθείσες από την αρμόδια υπηρεσία.
Κατατίθεται για καθέναν από τους μισθωμένους ή παραχωρημένους αποθηκευτικούς χώρους που μεταβάλλονται και περιλαμβάνει κατ΄ ελάχιστον τον κωδικό δεξαμενής, τη χωρητικότητα, τη γεωγραφική θέση και το αποθηκευμένο προϊόν.
Κατατίθεται σε περίπτωση μισθωμένων/παραχωρημένων αποθηκευτικών χώρων.
Υπεύθυνη δήλωση του νόμιμου εκπροσώπου του νομικού προσώπου, νομίμως θεωρημένη για το γνήσιο της υπογραφής, στην οποία βεβαιώνεται ότι όλα τα στοιχεία που περιλαμβάνονται στην αίτηση είναι αληθή.
Υπεύθυνη δήλωση του νόμιμου εκπροσώπου του νομικού προσώπου, νομίμως θεωρημένη για το γνήσιο της υπογραφής, στην οποία βεβαιώνεται ότι τα στοιχεία για τα οποία δεν έχουν υποβληθεί σχετικά δικαιολογητικά, παραμένουν αμετάβλητα.
Τροποποίηση, ως προς τις εγκαταστάσεις, άδειας διάθεσης βιοκαυσίμων
1. Η απόφαση τροποποίησης, ως προς τις εγκαταστάσεις, άδειας διάθεσης βιοκαυσίμων αναρτάται στο πρόγραμμα Διαύγεια και στην ιστοσελίδα του Υπουργείου Περιβάλλοντος και Ενέργειας. 2. Σε περίπτωση τυχόν αλλαγών σε στοιχεία της αρχικά χορηγηθείσας άδειας, που επηρεάζονται από την αλλαγή των αδειών λειτουργίας των εγκαταστάσεων ή των στοιχείων που αφορούν στις μονάδες παραγωγής ή/και στους αποθηκευτικούς χώρους, βάσει των οποίων χορηγήθηκε η αρχική άδεια, ο κάτοχος αυτής οφείλει να τα γνωστοποιεί στην αδειοδοτούσα αρχή (άρθρο 12 του Κανονισμού Αδειών).
Οργάνωση της αγοράς πετρελαιοειδών και άλλες διατάξεις, όπως ισχύει.
Καθορισμός ανταποδοτικών τελών για την έκδοση, τροποποίηση ή επέκταση των αδειών του άρθρου 4 του ν. 3054/2002 και ετήσιων ανταποδοτικών τελών για τη χρήση αυτών, και καθορισμός προστίμων για μη καταβολή ή εκπρόθεσμη καταβολή των ετήσιων ανταποδοτικών τελών, όπως ισχύει.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Ο αιτών την τροποποίηση, ως προς τις εγκαταστάσεις, άδειας διάθεσης βιοκαυσίμων υποβάλλει έντυπη αίτηση, σύμφωνα με το Έντυπο Αίτησης του Παραρτήματος 1 της υ.α. Δ2/16570/05 (ΦΕΚ Β 1306) "Κανονισμός Αδειών", νομίμως υπογεγραμμένη, συνοδευόμενη από φάκελο με τα απαιτούμενα για την τροποποίηση δικαιολογητικά στο Γενικό Πρωτόκολλο του Υπουργείου Περιβάλλοντος και Ενέργειας (ΥΠΕΝ) ή αποστέλλει την αίτησή του με το σύνολο των δικαιολογητικών είτε ταχυδρομικώς, είτε στο email του Γενικού Πρωτοκόλλου του Υπουργείου.
Η αίτηση εξετάζεται ως προς τη νόμιμη υπογραφή της, το περιεχόμενο αυτής σύμφωνα με το Παράρτημα 1 της υ.α. Δ2/16570/2005 (ΦΕΚ Β 1306) "Κανονισμός Αδειών" και τη συνυποβολή φακέλου δικαιολογητικών.
Εντός πέντε (5) ημερών από την υποβολή της, η αίτηση δημοσιεύεται στην ιστοσελίδα του Υπουργείου Περιβάλλοντος και Ενέργειας (Μητρώο Αιτήσεων Αδειών), με μέριμνα του αρμόδιου υπαλλήλου συνεπικουρούμενου από τους αρμόδιους για τις αναρτήσεις.
Όποιος έχει έννομο συμφέρον δικαιούται να υποβάλει στην αδειοδοτούσα αρχή ενστάσεις αναφορικά με την αίτηση, εντός προθεσμίας δέκα (10) ημερών από τη δημοσίευση της αίτησης.
Αξιολόγηση ενστάσεων: Η αδειοδοτούσα αρχή κοινοποιεί στον αιτούντα αντίγραφο των ενστάσεων που υποβλήθηκαν. Ο αιτών την άδεια δικαιούται να καταθέσει στην αδειοδοτούσα αρχή, εντός πέντε (5) ημερών αφότου έλαβε γνώση των ενστάσεων, υπόμνημα με τις απόψεις του. Οι ενστάσεις, καθώς και τα σχετικά υπομνήματα που υποβάλλονται, λαμβάνονται υπόψη κατά την αξιολόγηση των αιτήσεων. Αξιολόγηση φακέλου: Εξετάζεται η πληρότητα των δικαιολογητικών σύμφωνα με το ν. 3054/2002 και το Παράρτημα 9 του Κανονισμού Αδειών.
Με την ολοκλήρωση της αξιολόγησης τυχόν υποβληθεισών ενστάσεων και εφόσον η αίτηση συνοδεύεται από πλήρη φάκελο δικαιολογητικών, εντός προθεσμίας τριάντα (30) ημερών από την υποβολή της αίτησης, εκδίδεται διοικητική πράξη-απόφαση τροποποίησης, ως προς τις εγκαταστάσεις, άδειας διάθεσης βιοκαυσίμων.
Με την ολοκλήρωση της αξιολόγησης τυχόν υποβληθεισών ενστάσεων και σε περίπτωση μη προσκόμισης του συνόλου των δικαιολογητικών κατά την αξιολόγηση του φακέλου, εντός προθεσμίας τριάντα (30) ημερών από την υποβολή της αίτησης, εκδίδεται διοικητική πράξη-απόφαση απόρριψης.
Σε περίπτωση που δεν πληρούνται οι εξεταζόμενες προϋποθέσεις, η αίτηση δεν εξετάζεται και τίθεται στο αρχείο.
Κατά την αξιολόγηση του φακέλου, η αδειοδοτούσα αρχή δύναται να ζητήσει από τον αιτούνται την προσκόμιση τυχόν ελλειπόντων δικαιολογητικών εντός εύλογου χρονικού διαστήματος.
Η απόφαση τροποποίησης, ως προς τις εγκαταστάσεις, άδειας διάθεσης βιοκαυσίμων αναρτάται στο πρόγραμμα Διαύγεια και στην ιστοσελίδα του Υπουργείου Περιβάλλοντος και Ενέργειας.
Η απόφαση απόρριψης αναρτάται στο πρόγραμμα Διαύγεια.
Παραλαβή της αίτησης για τροποποίηση, ως προς τις εγκαταστάσεις, άδειας διάθεσης βιοκαυσίμων
Αξιολόγηση τυχόν υποβληθεισών ενστάσεων και αξιολόγηση φακέλου